Hansena kalni

Hansena kalni (, ) ir ap 50 km gara nunataku virkne Austrumantarktīdā. Atrodas Kempa Zemē ap 95 km no okeāna piekrastes. Orientēti ziemeļrietumu-dienvidaustrumu virzienā un sastāv no divām nunataku grupām, kas paceļas virs Polārā plato līdz pat 300 m augstumā.Australian Antarctic Gazetteer Id 1629 Augstākā virsotne ir 1700 m augstais Jeitafjells. Ziemeļaustrumos no Hansena kalniem paceļas 1764 m augstais Framfjells. Hansena kalnus nokartēja no Larsa Kristensena ekspedīcijas (1936-1937) aerofotomateriāliem un nosauca par godu norvēģu kartogrāfam H. E. Hansenam (H.E. Hansen), kurš sastādīja kartes šai un citām norvēģu antarktiskajām ekspedīcijām.

 Atsauces 

Kategorija:Antarktīdas kalni
Kategorija:Kempa krasts